[{"text_idx": "#000002", "text": "Cyrsiau sy\u2019n Cychwyn Fis Ionawr"}, {"text_idx": "#000015", "text": "Cynhelir cyngerdd i ddathlu gwaith y gyfansoddwraig gyfoes Rhian Samuel ddydd Mercher, y 4ydd o Fedi yn Neuadd Powis am 18.15. Eleni bydd Ysgol Cerddoriaeth a'r Cyfryngau, Prifysgol Bangor yn cynnal Ail Gynhadledd Ryngwladol ar Waith Merched mewn Cerddoriaeth. Cynhelir y Gynhadledd ar 4 - 6 Medi, a bydd y Brifysgol yn croesawu siaradwyr a cherddorion blaenllaw, gan gynnwys ysgolheigion, ymarferwyr, cyllidwyr, darlledwyr, newyddiadurwyr a bobl broffesiynol o'r maes cerddorol o bob cwr o'r byd."}, {"text_idx": "#000017", "text": "\u201cFe wnaeth y Gynhadledd Ryngwladol Gyntaf ar Waith Merched mewn Cerddoriaeth yn 2017 ennyn diddordeb mawr ym myd cerddoriaeth ac rydym yn falch o gynnal Ail Gynhadledd ym Mangor eto eleni. Unwaith eto cawsom ymateb gwych gan gynrychiolwyr, ac rydym yn falch o agor rhai o'r uchafbwyntiau i'r cyhoedd.\""}, {"text_idx": "#000018", "text": "Mae disgwyl y bydd dau gyngerdd ymhlith yr uchafbwyntiau ac mae dau gyngerdd y Gynhadledd ar agor i'r cyhoedd. Cynhelir cyngerdd i ddathlu gwaith y gyfansoddwraig gyfoes Rhian Samuel ddydd Mercher, y 4ydd o Fedi yn Neuadd Powis am 18.15. Bydd y feiolinydd o fri Madeleine Mitchell - a ddisgrifiwyd gan The Timesfel 'un o rymoedd cerddorol mwyaf bywiog ac un o feiolinyddion mwyaf blaenllaw Prydain' - a'r pianydd hynod Nigel Foster, yn perfformio darnau siambr gwefreiddiol o eiddo Samuel. Bydd y gyfansoddwraig ei hun yn cyflwyno'r gerddoriaeth."}, {"text_idx": "#000020", "text": "Mae'r digwyddiad gyda'r nos yn cychwyn yn Neuadd Neuadd Powis am 18.45 gyda sgwrs cyn y cyngerdd gydag Angela Elizabeth Slater, sylfaenydd Illuminate, yn sgwrsio gyda'r gyfansoddwraig a'r beirniad Steph Power."}, {"text_idx": "#000022", "text": "\u201cBydd y ddau gyngerdd agored yn rhoi cyfle i garedigion cerddoriaeth lleol ddod i glywed cerddoriaeth wych yn cael ei pherfformio gan gerddorion dawnus, gan gynnwys caneuon o'r 17egganrif gan y gyfansoddwraig o'r Eidal, Barbara Strozzi a darn diweddaraf Rhian Samuel, un o gyfansoddwyr gorau Cymru.\""}]